בליית' דאנר

**בליית' קתרין דאנר** (באנגלית: **Blythe Katherine Danner**; נולדה ב-3 בפברואר 1943) היא שחקנית אמריקאית.

הפרסים שקיבלה כוללים שני פרסי אמי לבידור בפריים טיים לשחקנית המשנה הטובה ביותר בסדרת דרמה על תפקידה בתור איזבל הופשטודט בסדרת הטלוויזיה "Huff" , ופרס טוני לשחקנית הטובה ביותר על הופעתה במחזה "פרפרים הם חופשיים" בברודוויי. דאנר הייתה מועמדת פעמיים לפרסי אמי לבידור בפריים טיים לשחקנית אורחת מצטיינת בסדרה קומית על גילום מרילין טרומן ב"ויל וגרייס", ולפרסי אמי לבידור בפריים טיים לשחקנית הראשית המצטיינת במיני סדרה או סרט על תפקידיה ב"We Were the Mulvaneys"  וב"Back When We Were Grownups", שעבורו היא גם קיבלה מועמדות לפרס גלובוס הזהב.

דאנר היא אחותו של זמר האופרה הארי דאנר  ואלמנתו של הבמאי והמפיק ברוס פלטרו . היא אמם של השחקנית גווינת' פלטרו והבמאי ג'ייק פלטרו .

## ראשית חייה
דאנר נולדה בפילדלפיה, פנסילבניה, בתה של קתרין (לבית קיל) והארי ארל דאנר, בכיר בבנק. יש לה אח, זמר אופרה ושחקן הארי דאנר ועוד אחות ואח למחצה מצד האם. דאנר היא ממוצא הולנדי, אנגלי ואירי; סבתה מצד אמה הייתה מהגרת גרמנייה, ואחת מסבתותיה מצד אביה נולדה בברבדוס למשפחה ממוצא אירופי.

דאנר סיימה את לימודיה בבית הספר ג'ורג', תיכון קוויקרי בפנסילבניה ב-1960.

## קריירה
כבוגרת מכללת בארד , התפקידים הראשונים של דאנר כללו את המחזמר "מאטה הארי" משנת 1967 ואת ההפקה באוף ברודוויי משנת 1968 של "Summertree" . הופעותיה המוקדמות בברודוויי כללו את "סיראנו דה ברז'רק" ב-1968 והופעה עליה זכתה בפרס עולם התיאטרון ב"הקמצן" ב-(1969. היא זכתה בפרס טוני לשחקנית הטובה ביותר על גילום גרושה חופשיה בסרט "פרפרים הם חופשיים" ב-1970.
ממוזער| דאנר ב-1980
ב-1972 גילמה דאנר את מרתה ג'פרסון בגרסה הקולנועית של "1776". באותה שנה, היא גילמה את אשתו של בעל שביצע רצח, יחד עם פיטר פאלק וג'ון קסאווטס, בפרק "אטיוד בשחור" בסדרה "קולומבו".

התפקיד הראשון בו כיכבה היה עם אלן אלדה בסרט "להרוג ליצן" ב-1972. דאנר הופיעה בפרק של הסדרה "מ.א.ש" בשם "The More I See You". היא גילמה את עורכת הדין אמנדה בונר בסרט "הצלע של אדם" בטלוויזיה. בגרסה הקולנועית של המחזה האוטוביוגרפי למחצה של ניל סיימון יומן חוף ברייטון" ב-1986, היא גילמה אם יהודייה בגיל העמידה. היא הופיעה בשני סרטים המבוססים על הרומנים של פט קונרוי, "טייס שב הביתה" ב-1979 ו"נסיך הגאות והשפל" ב-1991.

דאנר שיתפה פעולה במספר הזדמנויות עם וודי אלן, והופיעה בשלושה מסרטיו: "אישה אחרת" ב-1988, "אליס" ב-1990, ו"בעלים ונשים" ב-1992
ממוזער| דאנר בפתיחת המטרופוליטן אופרה, 22 בספטמבר 2008
דאנר גילמה את דינה בירן בסרט "פגוש את ההורים" עם רוברט דה נירו ב-2000 ובסרטי ההמשך שלו "פגוש את הפוקרס" ב-2004 ו"פגוש את הפוקרס הקטנים" ב-2010.

מ-2001 עד 2006, היא הופיעה בקביעות בסיטקום "ויל וגרייס" של NBC בתור אמו של ויל טרומן מרילין. מ-2004 עד 2006, היא כיכבה בצוות השחקנים הראשי של סדרת הדרמה הקומית "Huff". בשנת 2005 היא הייתה מועמדת לשלושה פרסי אמי בפריים טיים על משחקה ב"ויל וגרייס", "Huff" וסרט הטלוויזיה "Back When We Were Grownups" וזכתה על תפקידה ב"Huff". בשנה שלאחר מכן, היא זכתה בפרס אמי שני ברציפות עבור "Huff".

בשנת 2006, דאנר זכתה במדליה על שם קתרין הפבורן שהוענקה לה מ"מרכז קתרין הוטון הפבורן" של מכללת ברין מאר. בשנת 2015, דאנר נכנסה להיכל התהילה של התיאטרון האמריקאי.

## אקטיביזם סביבתי
דאנר עוסקת בנושאים סביבתיים כמו מיחזור ושימור כבר למעלה מ-30 שנה. היא הייתה פעילה ב־INFORM, Inc., היא במועצת התומכים הסביבתיים של ניו יורק ובדירקטוריון של איגוד המדיה הסביבתית. היא זכתה בפרס הסביבה לתקשורת לשנת 2002. בשנת 2011, דאנר הצטרפה ל־Moms Clean Air Force, כדי לעזור לקרוא להורים להצטרף למאבק נגד זיהום אוויר רעיל.

## אקטיביזם בתחום הבריאותי
לאחר מותו של בעלה ברוס פלטרו מסרטן הפה, היא הפכה מעורבת בקרן לסרטן הפה ללא מטרות רווח. ב-2005 היא צילמה תשדיר שירות כדי להעלות את המודעות הציבורית למחלה ולצורך בגילוי מוקדם. מאז היא הופיעה בתוכניות אירוח והתראיינה למגזינים כמו פיפל. קרן Bruce Paltrow Oral Cancer Fund, המנוהלת על ידי הקרן לסרטן הפה, מגייסת מימון למחקר וטיפול בסרטן הפה, תוך התמקדות מיוחדת באותן קהילות שבהן קיימים פערים בתחום הבריאות.

## חיים אישיים
דאנר הייתה נשואה למפיק ולבמאי ברוס פלטרו, שנפטר מסרטן הפה ב-2002. לה ולפאלטרו נולדו שני ילדים משותפים, השחקנית גווינת' פאלטרו והבמאי ג'ייק פאלטרו.

אחייניתה של דאנר היא השחקנית קתרין מוניג, בתו של אחיה למחצה מצד אמה ויליאם.

דאנר כיכבה יחד עם בתה בסרט הטלוויזיה "ספק אכזרי"  משנת 1992 ושוב בסרט "סילביה"  משנת 2003, בו גילמה את אורליה פלאת', אמה של גווינת' ששיחקה בתפקיד הראשי את סילביה פלאת'.

ב-2022 חשפה שהיא נאבקת בסרטן הפה, אותה מחלה ממנה נפטר בעלה.

## פילמוגרפיה
### קולנוע

### טלוויזיה

### על הבמות

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:זוכי פרס טוני
קטגוריה:זוכי אמי בפריים טיים: שחקנית משנה בדרמה
קטגוריה:מדבבות אמריקאיות
קטגוריה:שחקניות תיאטרון אמריקאיות
קטגוריה:פעילות איכות הסביבה אמריקאיות
קטגוריה:פעילי איכות הסביבה אמריקאים
קטגוריה:בוגרות בארד קולג'
קטגוריה:בוגרי בארד קולג'
קטגוריה:אמריקאיות שנולדו ב-1943
קטגוריה:אמריקאים שנולדו ב-1943